كشفت مصادر مطلعة، لـ”كود”، أن مدير المؤسسة البنكية “البنك الشعبي” بشارع الكرامة في مدينة فاس، الذي أكدت التحاليل الطبية المخبرية أنه مصاب بـ”كورونا”، أقام مناسبة عائلية إلى جانب عدد الأصدقاء وأفراد عائلته. وقالت المصادر نفسها لـ”كود”، إن مدير المؤسسة البنكية المذكورة، المتواجدة بشارع الكرامة بحي مونفلوري، أقام عيد الميلاد لأحد أبنائه، واعرض على صحابو وناسو، مشيرة إلى أن السيد كانت فيه “كورونا” مني كان فهاد عيد الميلاد. وأشارت المصادر إلى أن الفرق الطبية المكلفة بتتبع المخالطين ورصدهم أجرت ما مجموعه 12 تحليلة طبية، من بينهم النسيبة ديال هاد مدير البنك اللّي تعرف أنه مصاب بالفيروس بالصدفة وصافي. وبخصوص كيفاش تعرف أنه مصاب بـ”كورونا”. فقد كشفت مصادرنا أن المدير البنك مشا ياخد شي شهادة بأنه غير مصاب بالفيروس، ومني دارو ليه التحليلة فمركز التشخيص اطلعات النتيجة إيجابية. السيد تصدم وناض كيغوت وحيّح على الناس فمركز التشخيص. 
موصيبة هادي.. مدير البنكة اللّي تصاب بـ”كورونا” ففاس دار عيد الميلاد واعرض على الناس والسيد فيه الفيروس